Lucio Soravito De Franceschi, mopišopo wa Katholika wa Adria-Rovigo, o dumela gore molaetša wa bodumedi o swanetše go fetišwa “ka gore go boledišanwe le batho” moo ba dulago gona. O re: “Ge re dira modiro wa rena wa boruti re swanetše go tlogela go letša ditšhipi tša kereke gomme re kokote mejakong.” 4 Mofani wa kalafo ya mesebetsi (occupational therapist (OT)) a ka eletsa mabapi le dithusi tsa ho ja jwalo ka dimmate tse sa thelleng, dipoleiti tse nang le di-pad tse kgomarelang ka moya hore ba se thelle le ho sebedisa disebediswa tsa ho ja tse nang le mehele e tshwarehang ha bonolo. O ka ikopanya le OT kapa ngaka ya hao GP, Tleliniki kapa Setsi sa Bophelo sa Setjhaba. Haeba motho eo a fumana ho le thata ho tshwara disebediswa tsa ho ja, fana ka dijo tse ka jewang ka matsoho jwalo ka disamentjhisi tse nyane tse kentsweng dimatlafatsi. Sena se ka lokeleha haholo hape bakeng sa batho ba hlokang botsitso mme ba se ba sa kgone ho dula tafoleng ho fihlela ba qeta dijo. Mathata a ho ja Mathata a ho ja a atile bathong ba tshwerweng ke dementia. Ho etsa mohlala, motho eo a ka hana ho bula lehano la hae, a ke ke a bula molomo wa hae ntle le hore o mo hopotse ho etsa jwalo; a ka amohela dijo empa a hloleha ho di kwenya, kapa a ka amohela dijo yaba o a di tshwela. A ka hanela motho ya lekang ho mo thusa ho mo jesa mme a mo sutumeletsa thoko, a ka betsetsa dijo thoko kapa a thintshetsa hlooho ya hae thoko. Diketso tsena di ka bakwa ke ho kukunelwa ka hanong kapa ka lebaka la tshenyeho e bokong. Ha se matshwao a hore motho eo o ikemiseditse ho o halefisa kapa ho ba motho ya sekodisang. Hlahloba lehano la hae ho etsa bonnete ba hore dijo di kwentswe. Haeba o lokela ho jesa motho eo, leka ho kenya dijo ka letsohong la hae mme o mo tataise ho di kenya ka hanong, mme o mo nkise karolo mosebetsing wa ho ja. Le ka mohla o se leke ho mo fepa ha a tenehile kapa ha a paqame kaha ho na le kotsi ya hore a ka kgangwa ke dijo. Sheba boemo ba mmele mme o ithute ho etsa motsamao wa Heimlich. Dijo tsa bophelo bo botle Ho bohlokwa ho kgothaletsa motho ho ja dijo tse lekantsweng phepo. Ba ka ferekana le ho feta kapa ba kula haeba ba hloka dimatlafatsi tse itseng tsa bohlokwa. Botsa ngaka ya hao, Tleliniki kapa Setsi sa Bophelo sa Setjhaba haeba bothata bona bo le teng. Ngaka, Tleleiniki kapa Setsi sa Bophelo sa Setjhaba di ka etsa qeto ya ho laela hore a nwe divithamine kapa ditlatseletso tse ding tsa phepo. Mekgahlelong ya morao haholo ya bokudi, batho ba bang ba qala ho ba le tatso e ba kgahlang bakeng sa dijo tse itseng. Dijo tse nang le tatso e matla di ratwa haholo ka tsela e makatsang mokgahlelong ona. Metheo ya sena e hodima tshenyeho ya mmele e teng bokong. Ho pipitlelwa ke bothata bo atileng, haholo mekgahlelong ya morao ya bophelo ba motho ya tshwerweng ke dementia mme ho baka keketseho ya pherekano. Netefatsa hore motho eo o ja dijo tse nang le ditlheferetsi tse ngata mme a nwe mekedikedi e mengata. Haeba ho pipitlelwa ho bonahala e le bothata bo boholo haholo, ikopanye le setsi sa heno sa bophelo sa setjhaba, tleliniki kapa ngaka.mekgahlelong ya morao haholo ya dementia tahlehelo ba boima ba mmele ke letshwao la ho kula le tlwaelehileng, empa ha re eso fumane hore ke hobaneng. Haeba motho eo a se mokgahlelong ona o hatetseng pele empa a lahlehelwa ke boima ba mmele, o ka hloka ho ikopanya le ngaka ya hao. Haeba a hloka botsitso mme ba bontsha ho kukunelwa mmeleng e ka nna ya ba o sebedisa matla a mangata haholo ho feta dikhalori tseo a di fumanang, kapa o na le bothata ba bongaka.